钦定古今图书集成/明伦汇编/闺媛典/第226卷 > 褚言妻张氏
## 钦定古今图书集成/明伦汇编/闺媛典/第226卷 > 褚言妻张氏

按《永清县志》：张氏，指挥褚言妻。初，两家父母指腹为
婚，后褚贫张富，欲悔前盟。及褚父母没，张父母计遂
决，氏以死争，竟得归。褚婚数年，生子弥月，褚忽遘疾，
氏大恸，与夫约同死。夫谕之曰：“褚氏三世孤注，汝死
黄口无托，如吾宗何？”氏益哀泣。夫殁，痛哭呕血，年二
十有四，苦守终身。